Omskas "Avangard"

Omskas "Avangard" () ir hokeja komanda, kura bāzēta Omskā, Krievijā un kura spēlē Kontinentālajā hokeja līgā. Komandas ledus hallē Omskas arēna ir 10 200 sēdvietu.

2010.—11. gada sezonā, kļūstot par regulārās sezonas uzvarētāju, klubs izcīnīja Kontinenta kausu, bet 2011.—12. gada sezonā sasniedza Gagarina kausa finālu. 2004. gadā "Avangard" izcīnīja Krievijas čempiones titulu, bet 2005. gadā tā uzvarēja pirmajā Eiropas čempionu kausā, finālā pārspējot SM līgas komandu Oulu "Kärpät".

 Vēsture 
 Padomju gadi 
Pirmās amatieru hokeja komandas Omskā tika veidotas 1950. gadu sākumā, kad to uzņēmās vietējie bendija spēlētāji. 1950. gadā Omskas "Spartak" tika izvēlēta kā komanda, kas pārstāvēs pilsētu Krievijas PFSR čempionātā. 1955.—56. gada sezonā komanda uzsāka spēlēt PSRS hokeja līgas otrajā divīzijā, vien četrus gadus vēlāk izcīnot tiesības pievienoties čempionāta augstākajai divīzijai.

1962. gadā komanda tika pārsaukta par Omskas "Aeroflot". Komandas augstākais sasniegums šajā posmā bija izcīnītā 13. vieta, taču sākot ar 1963.—64. gada sezonu čempionāta formāts tika mainīts, Omskas klubam zaudējot vietu augstākajā čempionātā. 1966. gadā komanda nonāca A divīzijas trešajā grupā. 1967. gadā komanda ieguva nosaukumu Omskas "Kauchuk", taču jau 1972. gadā tika apvienota ar Omskas "Lokomotiv", iegūstot arī jaunu nosaukumu — Omskas "Khimik".

Jau gadu vēlāk komanda atgriezās PSRS čempionāta otrajā divīzijā. 1975. gadā komanda kārtējo reizi mainīja nosaukumu, kļūstot par Omskas "Shinnik". Par Omskas "Avangard" komanda kļuva vien 1981. gadā.

 Nonākšana Krievijas hokeja elitē 
1990. gadā komanda nesekmīgi cīnījās kvalifikācijā par iekļūšanu čempionāta augstākajā divīzijā, taču 1991.—92. gada sezonā tomēr piedalījās NVS čempionātā, tajā izcīnot 12. vietu. Komanda turpināja spēlēt jaunizveidotajā Starptautiskajā hokeja līgā, ar katru sezonu arvien uzlabojot savu sniegumu. 1995.—96. gada sezonā "Avangard" kopā ar Ufas "Salavat Julajev" pat izcīnīja bronzas medaļas.

1996.—97. gada sezonā, kas bija pirmā Krievijas Superlīgas sezona, komandai pievienojās Maksims Sušinskis, kas turpmākajos gados bija komandas vērtīgākais spēlētājs. Turpmākajās sezonās komanda sekmīgi cīnījās regulārajā sezonā, taču izslēgšanas kārtā ilgāku laiku nespēja sasniegt līgas pusfinālu. 1999. gadā komanda izcīnīja trešo vietu Kontinentālā kausa izcīņā.

2001. gadā komanda izcīnīja līgas sudraba medaļas, taču 2003.—04. gada sezonā "Avangard" izdevās izcīnīt Krievijas čempiones titulu. Čempiones tituls ļāva komandai kvalificēties dalībai pirmajā Eiropas čempionu kausā, kurā "Avangard" svinēja uzvaru, finālā pārspējot SM līgas komandu Oulu "Kärpät". 2006.—07. gada sezonā komanda vēlreiz sasniedza Superlīgas finālu, tajā piekāpjoties Kazaņas "Ak Bars".

 Kontinentālā hokeja līga 
2008.—09. gada sezona, kas bija pirmā KHL vēsturē, izvērtās par vienu no neveiksmīgākajām "Avangard" pastāvēšanas laikā. Par spīti tam, ka komandai pievienojās 18 jauni spēlētāji, tostarp leģendārais čehu uzbrucējs Jaromīrs Jāgrs, kurš komandas rindās aizvadīja nākamās trīs sezonas, "Avangard" regulāro sezonu noslēdza 16. vietā, vien tik tikko kvalificējoties izslēgšanas kārtai, kur pirmajā riņķi visnotaļ negaidīti ar 3—1 pārspēja regulārās sezonas uzvarētāju Ufas "Salavat Julajev". Otrajā kārtā komanda piekāpās Kazaņas "Ak Bars", kas vēlāk izcīnīja Gagarina kausu.

2008. gada 13. oktobrī sirds slimības dēļ spēles laikā bojā gāja "Avangard" 19 gadus vecais uzbrucējs Aleksejs Čerepanovs.

2009. gada vasarā komandai pievienojās somu vārtsargs Karri Reme. Sezonu komanda noslēdza piektajā vietā Austrumu konferencē, taču jau Gagarina kausa izcīņas pirmajā kārtā ar 0—3 piekāpās Ņižņekamskas "Ņeftehimik". Sezonu iezīmēja arī 2010. gada 9. janvāra mačs pret Čehovas "Vitjaz", kura gaitā uz laukuma izcēlās milzīgs kautiņš, abām komandām kopā saņemot 840 soda minūtes, kas kļuva par jaunu pasaules rekordu. Līgas vadība sodīja abas komandas, tāpat diskvalificēja sešus "Vitjaz" un vienu "Avangard" spēlētāju.

2010.—11. gada sezonu "Avangard" noslēdza pirmajā vietā visā līgā, izcīnot Kontinenta kausu, taču Gagarina kausa izcīņa komandai izvērtās neveiksmīga, tās otrajā kārtā ar 3—4 zaudējot Magņitogorskas "Metallurg". 2011.—12. gada sezonā "Avangard" izdevās sasniegt Gagarina kausa finālu, taču septītajā finālspēlē Omskas klubs ar 0:1 piekāpās Maskavas "Dinamo" vienībai.

 Spēlētāji 
 Pašreizējais sastāvs 
Pēdējoreiz atjaunots 2022. gada 24. februārī.

 Vārtsargi 
 11  Šimons Hrubecs
 94  Vasilijs Demčenko

 Aizsargi 
5  Aleksandrs Bereglazovs
 22  Ville Poka
 41  Kirils Gotovecs
 44  Damirs Šaripzjanovs
 58  Viktors Svedbergs
66  Semjons Čistjakovs
 67  Olivers Kaski
 74  Aleksejs Jemeļins (Kapteinis)

 Uzbrucēji 

 4  Nikolajs Prohorkins
 9  Korbans Naits
15  Dmitrijs Ševčenko
18  Aleksandrs Dergačjovs
 19  Ņikita Komarovs
 23  Vladimirs Brjukvins
 25  Pāvels Dedunovs
28  Sergejs Tolčinskis
 29  Iļja Kablukovs
 34  Peters Cehlāriks
 37  Ņikita Holodiļins
 52  Vladimirs Žarkovs
 65  Nails Jakupovs
 71  Kirils Semjonovs
 77  Ivans Teļegins
 81  Arsēnijs Gricjuks
 92  Ņikita Sošņikovs
 93  Dmitrijs Sokolovs
97  Jaroslavs Kosovs

 Visu KHL sezonu rezultāti 
 Sezona                Punkti  Regulārā sezona  Izslēgšanas spēles  Rezultatīvākais spēlētājs  Labākais vārtu guvējs2008.—09.56198524161164784. Harlamova divīzijāzaudējums otrajā kārtā, 2—3 (Ak Bars) Jaromīrs Jāgrs Jaromīrs Jāgrs2009.—10.56242418152128902. Černišova divīzijāzaudējums pirmajā kārtā, 0—3 (Ņeftehimik) Jaromīrs Jāgrs Jaromīrs Jāgrs2010.—11.543111391761201181. Černišova divīzijāzaudējums otrajā kārtā, 3—4 (M Metallurg) Romans Červenka Romans Červenka2011.—12.54265518133115931. Černišova divīzijāzaudējums Gagarina kausa finālā, 3—4 (OHK Dinamo) Romans Červenka Romans Červenka2012.—13.522696111491211021. Harlamova divīzijāzaudējums otrajā kārtā, 1—4 (Traktor) T.Zāborskis,  A.Frolovs Tomāšs Zāborskis2013.—14.54176625136162695. Černišova divīzijāneiekļuva Aleksandrs Perežogins Aleksandrs Perežogins2014.—15.603058171721391082. Černišova divīzijāzaudējums otrajā kārtā, 1—4 (Ak Bars) Deniss Paršins Deniss Paršins2015.—16.6027613141561201061. Černišova divīzijāzaudējums otrajā kārtā, 3—4 (Salavat Julajev) Aleksandrs Perežogins Vladimīrs Sobotka2016.—17.603083191561271091. Černišova divīzijāzaudējums otrajā kārtā, 2—4 (Ak Bars) Nikolajs Ļemtjugovs Nikolajs Ļemtjugovs2017.—18.56227819146116882. Černišova divīzijāzaudējums pirmajā kārtā, 3—4 (Salavat Julajev) Iļja Mihejevs Iļja Mihejevs2018.—19.622910518177133832. Černišova divīzijāzaudējums Gagarina kausa finālā, 0—4 (CSKA) Iļja Mihejevs Iļja Mihejevs2019.—20.62307916163120832. Černišova divīzijāzaudējums pirmajā kārtā, 2—4 (Salavat Julajev) Kirils Semjonovs Sergejs Šumakovs2020—21602. Čerņišova divīzijāuzvara finālā 2-4 (Maskavas CSKA)

 Līderi 
 Komandas KHL rezultatīvākie spēlētāji 

 Spēlētājs              Aleksandrs Popovs U  376  80  166  246  0,65  Aleksandrs Perežogins U  435  121  124  245  0,56  Antons Kurjanovs U  292  65  90  155  0,53  Jaromīrs Jāgrs  U  155  66  79  145  0,94  Sergejs Širokovs  U  204  68  72  140  0,69  Iļja Mihejevs  U  224  62  60  122  0,55  Kirils Semjonovs  U  255  48  69  117  0,46  Vladimīrs Sobotka  U  138  37  65  102  0,74  Romans Červenka  U  105  54  46  100  0,95  Deniss Paršins  U  145  40  59  99  0,68

 Kluba spēlētāju rekordi 
 Visvairāk gūto vārtu sezonā: Romans Červenka, 31 (2010.—11.)
 Visvairāk rezultatīvo piespēļu sezonā: Dmitrijs Pestunovs, 34 (2008.—09.)
 Visvairāk gūto punktu sezonā: Romans Červenka, 61 (2010.—11.)
 Visvairāk soda minūšu sezonā: Maksims Gončarovs, 100 (2013.—14.)
 Visvairāk gūto punktu sezonā, starp aizsargiem: Deniss Kuļašs un Antons Belovs, 26 (2010.—11. un 2012.—13.)

 Zvaigžņu spēļu dalībnieki 
SpēlētājsGads Jaromīrs Jāgrs2009, 2010, 2011 Romans Červenka2011, 2012 Jakubs Klepišs2009 Antons Babčuks2010 Lase Kukonens2010 Karri Reme2010 Martins Škoula2011 Deniss Kuļašs2011 Aleksejs Kaļužnijs2012 Aleksandrs Frolovs2012 Tomāšs Zāborskis2013 Aleksandrs Perežogins2013 Antons Belovs2013

 Komandas iepriekšējie logo 

 Ārējās saites 
Komandas oficiālā mājaslapa
Eliteprospects.com profils

Avangard
*